***Основна школа „Јован Поповић“***

***Београд***

***ЛЕТОПИС 2017/2018***

******

***Гинков гласник***

1. **септембар 2017. године**

***Добро нам дошли наши* „*ЂАЦИ ПРВАЦИ“***

И овог 1. септембра наши најмлађи ђаци су по први пут сели у своје школске клупе.

Свечаном обележавању почетка нове школске године, присуствовали су **председник општине Палилула Александар Јовичић и члан Већа за образовање Станко Грујаничић**, који су свим првацима поделили ранчеве са школским прибором, као поклон општине за срећан и успешан почетак школовања.

Ученици четвртог разреда су приредили приредбу за своје нове другаре, а након тога су наши прваци по први пут ушли у учионице са својим учитељицама.

****

****

**27. септембар 2017. године**

***Безбедност ученика у саобраћају***

****

Друштвено одговорна кампања компаније **Total Serbia** која носи назив **„На путу за** **безбедност деце у саобраћају“** посвећена је деци првог и другог разреда основне школе и ове године се први пут реализује у Србији, уз подршку градске општине Палилула и одобрење Секретаријата за образовање и дечју заштиту, у 17 основних школа на територији општине Палилула, међу којима је и наша школа.

Циљ овог пројекта је да кроз игру и забаву деца млађег школског узраста савладају и усвоје основна правила безбедног понашања у саобраћају.


****

1. **октобар 2017. године**

***Све боје живота***

Наша школа била је гост емисије **„Све боје живота“.**

Директор школе Иван Ћилерџић је говорио о специфичним програмима у настави физичког васпитања за децу која план и програм изводе по индивидуализоваваном програму наставе.

Емисију можете погледати на линку https://www.youtube.com/watch?v=il7Mf7Ip9UA

***октобар 2017. Година***

***Спортски дан*** 

У суботу 30. септембра у нашој школи одржан је Спортски дан. Ученици су, заједно са својим родитељима, наставницима и пријатељима школе показали спортски дух и провели пријатно преподне у дружењу на спортским теренима. Како је све то изгледало можете видети у нашој [галерији](http://www.jovanpopovic.rs/aktuelno/galerija-slike/17/) и на [**YouTube каналу школе**](https://www.youtube.com/channel/UCuwqk-q565XAEny18wrIhyw)**.**

Следеће дружење заказујемо за пролеће!

**4. и 5. октобар 2017. године**

***Предпремијера сајма књига***

***у нашој школи и књижевни сусрет***

У оквиру Дечје недеље, у нашој школи је одржан мини сајам књига, где је неколико излагача представило своје издање. У просторији библиотеке је уприличен књижевни сусрет. Наша гошћа је била књижевница Јасминка Петровић која је дружење са нашим ученицима зачинила смехом и новим сазнањима. Библиотека је била попуњена до последњег места, а ауторка је истакла да је одушевљена посредношћу и знањем наших ђака.

  **Растали смо се пуног срца, у нади да ћемо што скорије одржати поновни сусрет.**

****

**8. октобар 2017. године**

*Дани едукативности младих*

*предузетника и иноватора*

У орагизацији Савеза проналазача Србије, организована је припремна радионица за манифестацију и такмичење: „ Дани едукативности младих предузетника и иноватора“.

Радионици су присуствовали ученици још шест школа са наше општине, а по завршетку, ученици су добили задатак да осмисле своју пословну идеју која би била профитабилна и коју је требало наредног дана презентовати на такмичењу у Дому културе: „Владе Дивљан“.

Сутрадан је, након отварања манифестације и пригодног програма, почело такмичење на којем је учествовало 31 екипа из 17 основних и 5 средњих школа са Палилуле, али и разних других крајева Београда.

Наша школа је учествовала са две екипе:

\*старијом, коју су чинили ученици: Михаило Пејић 8/2, Сава Васић 8/4, Стефан Чекаревић 8/4 и

\*млађом, коју су чинили ученици: Марко Ристић 7/1, Алекса Томић 7/1, Лука Величковић 7/3, Јован Кртинић 7/3.

Старија Екипа је развијала идеју „Хотел за бициклисте“, а млађа апликацију за мобилне платформе „Бео-мап“.

Након презентације и одбране пријеката, петочлана комисија Савеза проналазача Србије прогласила је идеје екипа ОШ „Јован Поповић“ за најуспешније и нашој школи доделила златну повељу Савеза.

**13. октобар 2017. године**

***„Круна за моју породицу“***

Ученици III1 и предшколска група из наше школе дружили су се на часу ликовне културе, а у оквиру дечје недеље.

Деца су на тему „Круна за моју породицу“, правила круне од папира.



Ученици млађег школског узраста, у мешовитим групама, имали су прилику да се прикључе еколошкој радионици у виду шетње по парковима приликом које су уочавали позитивне и негативне стране у очувању животне средине.

**16. октобар 2017. године**

**Едукативно-еколошка радионица**

Ову шетњу водиле су учитељице боравка Јелена Кумбарић и Сања Буквић.

Утиске ове врло корисне радионице су креативно изразили, па је тако настао мали еколошки кутак у холу наше школе.

Овакво искуство ученицима је пружило различита нова сазнања значајна за живот!

**24. октобар 2017. године**

***Наша школа на Сајму књига***

***И ове године су Сајам књига посетили ђаци наше школе.***

*** ***

***Ученици су били присутни на радионици коју је организовала Гордана Малетић. На радионици смо сазнали на који начин настаје стрип и о новинама које су унете у тај жанр. Посебно је био занимљив разговор са Весном Алексић, нашим познатим писцем за децу. Она нам је говорила како се мучила да азна које је које слово у стрипу док ју је шувала неписмена бака. Научила је сва слова читајући стрип „Загор“.***

***Слободно време су искористили да посете штандове актулних излагача. Посебно смо поносни на ученике који су на Архимедесовом штанду куповали штиво које ће им помоћи у припреми за такмичење из математике.***

*** ***

**24. октобар 2017. године**

***„Душа и срце родне груде“***У Дечјем културном центру „Београд“ је 6.10.2017. гостовала руска музичка група„Твори всегда“. Одржали су концерт под називом „Душа и срце родне груде“. Млади музички таленти, узраста од десет до шеснаест година,изводили су, уз подршку омладинског хора, савремене дечје и традиционалне руске песме.Ученици 5/3 су имали прилику да се на самом почетку учења руског језика упознају са руском народном и савременом музиком.

**24. октобар 2017. година**

***Бајке детињства***

******

***Уз непоновљиве и узбудљиве ликове,заједно са децом из других школа, провели смо једно забавно преподне.***

*У Београду је од 11. До 15. 9. 2017. одржана недеља руског дечјег филма под називом „Бајке детињства“. Пројекције су одржане на више локација у граду, а ученици 5/2 и 5/4 (ученици који уче руски језик)присуствовали су пројекцији познатих руских цртаних филмова у центру за културу „Влада Дивљан“.*

***25. октобар 2017. година***

**„Ја и моји пријатељи свих генерација“ и „Свет по мојој мери“**

Нађа Дражић, ученица одељења 5/4, освојила је треће место на градском такмичењу у оквиру Дечје недеље на тему „Ја и моји пријатељи свих генерација“.

 Установи културе „Влада Дивљан“ организована је свечана додела диплома и књига , а њих је уручио легендарни и свима познат Миња Субота.

Нађа је заједно са Тијаном Павловић, такође ученицом 5/4, освојила награду и на општинском такмичењу. Тијана је награђена за ликовни рад на тему „Свет по мојој мери“.

